To je chyba nojbarzi1 klasyczny syrnik, jaki idzie narychtować. Kruchy spodek, syr, trocha piany i na sōm wiyrch2 zajś kruche. Dojś wartko się to robi, ale takego smaku sie niy zapomino.
Co potrza?
Kruche:
2 szklōnki mōnki pszynnyj
125 g masła
2 łeżki śmietōnki
2 żōłtka
0,5 szklōnki cukru
1,5 łeżeczki proszku do pieczynioł
Syr:
1 kg syra (moge być ze wiaderka)
0,5 szklōnki oleju
0,5 szklōnki mlyka
5 żōłtek
1 szklōnka cukru (choć mogecie dać tyż tak 2/3 szklōnki)
2 pudingi
2 gorście rodzynkōw- nojlepi moczōnych bez noc we rumie; a jak fto niy lubi, to moge wciepnōńć do syra pokrōne morele abo żurawina
Piana:
biołka (tu ich bydzie 7)
0,5 szklōnki cukru
Składniki kruchego wciepcie do miski i fajnie wyrōbcie. 2/3 wyłōżcie na spodek prostokōntnyj blachy, a 1/3 wrojście3 na chwila do lodōwki.
Składniki syra wymiyszejcie i wyłōżcie na kruche. Terozki przidzie ubito ze cukrym piana, a na samoł gōra potarte na rubych ôczkach kruche.
Bratruła łozgrzyjcie na 180 stopni i wrojście tam tyn syrnik na godzina- dowejcie pozōr, żeby sie niy przipołlōł. Ajnfachowe? Ale tego smaku niy pożałujecie. Smacznego 🙂
1najbardziej
2górę
3wyłóżcie
szl_Latn szl_Latn oci_Latn szl_Latn pol_Latn szl_Latn fin_Latn szl_Latn szl_Latn cym_Latn szl_Latn szl_Latn szl_Latn hun_Latn szl_Latn kmb_Latn szl_Latn vec_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn